**Ministru kabineta noteikumu projekta**

**”Tiesu psihiatriskās ekspertīzes veikšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ministru kabineta noteikumu projekts ”Tiesu psihiatriskās ekspertīzes veikšanas kārtība” (turpmāk - Projekts) izstrādāts ar mērķi novērst konstatētās nepilnības pašreiz spēkā esošajā normatīvā regulējumā, kurā ietvertas aktualitāti zaudējušas normas, kā arī normas, kas dublē augstāka juridiska spēka normatīvajos aktos ietverto regulējumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārstniecības likuma 72.pantsMinistru kabineta 2016.gada 13.septembra sēdes protokollēmuma “Noteikumu projekts “Tiesu ekspertīžu organizēšanas kārtība”” (prot.Nr.45, 16.§) 2.punktā dotā uzdevuma izpilde. Saskaņā ar Ministra kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu, grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma, līdz ar to Veselības ministrija ir izstrādājusi jaunus Ministru kabineta noteikumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot Ministru kabineta 2004.gada 17.augusta noteikumos Nr.715 “Tiespsihiatriskās ekspertīzes veikšanas kārtība” (turpmāk – Noteikumi Nr.715) ietverto regulējumu par kārtību, kādā tiek veikta tiesu psihiatriskā ekspertīze, tika konstatētas aktualitāti zaudējušas normas, kā arī normas, kas dublē Tiesu ekspertu likumā, Kriminālprocesa likumā, Administratīvā procesa likumā un Civilprocesa likumā ietverto normatīvo regulējumu. Ar mērķi novērst Noteikumos Nr.715 konstatētās nepilnības un pretrunas ar citiem tiesu ekspertīzi reglamentējošiem normatīvajiem aktiem, ticis izstrādāts Projekts.Ņemot vērā to, ka augstāka juridiska spēka normatīvajos aktos (Tiesu ekspertu likumā, Civilprocesa likumā, Administratīvā procesa likumā un Kriminālprocesa likumā) ietvertas normas, kas vispārīgi skaidro to, kas ir ekspertīze, kādi ir ekspertīžu veidi un kādos gadījumos ekspertīze veicama, Projektā ietverts speciālais regulējums attiecībā uz tiesu psihiatrisko ekspertīžu veikšanu. Piemēram, nosakot, ka tiesu psihiatrisko ekspertīzi veic viens vai vairāki tiesu psihiatrijas eksperti (psihiatra specialitātē un tiesu psihiatrijas apakšspecialitātē sertificēts ārsts, kurš ir reģistrēts ārstniecības personu un ārstniecības atbalsta personu reģistrā, kuram ir Latvijas Ārstu biedrības izsniegts tiesu psihiatrijas eksperta sertifikāts un Tiesu ekspertu padomes izsniegts tiesu eksperta sertifikāts).Tā kā tiesu eksperta kompetences, tiesības, pienākumi un darbības ierobežojumi noteikti gan Tiesu ekspertu likumā, gan citos normatīvajos aktos (Krimināllikumā, Kriminālprocesa likumā, Latvijas Administratīvo pārkāpumu kodeksā, Administratīvā procesa likumā, Civilprocesa likumā), kā arī Tiesu ekspertu likumā noteiktas konkrētas prasības tiesu eksperta sertifikāta saņemšanai (t.sk. attiecībā uz tiesu psihiatrijas eksperta sertifikāta saņemšanu), Projektā nav iekļautas normas, kas dublē citos normatīvajos aktos ietverto regulējumu.Ņemot vērā praksē konstatētās situācijas, ka ekspertējamās personas, vai to aizstāvji uzstāj uz dažādu slimību ārstēšanu vai dārgiem izmeklējumiem, Projekta 4.punkts ierobežo tiesu psihiatrijas eksperta tiesības veikt nepamatoti pieprasītus izmeklējumus, veicot tikai tādus izmeklējumus, kas nepieciešami, lai sniegtu atbildes uz jautājumiem, kas uzdoti lēmumā par ekspertīzes noteikšanu, proti, nepārsniedz ekspertīzes robežas.Projektā noteikti tiesu psihiatriskās ekspertīzes veidi, proti, ambulatorā un stacionārā ekspertīze.Attiecībā uz tiesu psihiatriskās ekspertīzes veikšanas vietu, Kriminālprocesa ietvaros ekspertīzes izdarīšanas vieta nav reglamentēta. Savukārt civilprocesa (Civilprocesa likuma 121.panta piektā daļa) un administratīvā procesa (Administratīvā procesa likuma 178.panta piektā daļa) ietvaros ekspertīze izdarāma tiesā vai ārpus tiesas, ja tās izdarīšana tiesā nav iespējama vai ir apgrūtināta. Ievērojot praksē konstatēto, ka tiesu psihiatriskās ekspertīzes izdarīšana tiesā ir apgrūtināta un atsevišķos gadījumos pat neiespējama vispār, Projekta 5.punktā noteikts, ka ambulatoro ekspertīzi veic tiesu ekspertīžu iestādes, psihiatriskās ārstniecības iestādes vai ārstniecības iestādes ambulatorajā psihiatra kabinetā, kā arī tiek paredzēts, ka gadījumos, kad personas veselības stāvokļa vai sabiedriskās drošības apsvērumu dēļ ekspertīzi nevar veikt iepriekš minētajās iestādēs, tā veicama citā ekspertīzes noteicēja norādītā personas atrašanās vietā (piemēram, sociālās aprūpes iestādē, brīvības atņemšanas iestādē, stacionārajā ārstniecības iestādē, dzīvesvietā).Līdzīgi Projektā noteikti arī stacionārās ekspertīzes veikšanas nosacījumi, kā arī norādītas konkrētas vietas, kurās iespējams veikt stacionāro ekspertīzi, t.i., tiesu ekspertīžu iestādes psihiatriskā nodaļa, psihiatriskās ārstniecības iestādes psihiatriskā nodaļa ar vai bez apsardzes vai stacionārās ārstniecības iestādes psihiatriskā nodaļa.Projektā noteiktas prasības, kuru izpildi jānodrošina ekspertīzes noteicējam, lai tiesu psihiatriskās ekspertīzes veikšana būtu iespējama.Vienlaikus Projektā noteikti konkrēti termiņi, kuros tiesu psihiatrijas eksperts informē ekspertīzes noteicēju par atteikumu veikt ekspertīzi ārstnieciskā stacionāra apstākļos, kā arī informē par ekspertējamās personas neierašanos iestādē ekspertīzes veikšanai. Tāpat Projektā noteikts termiņš, kādā veicama ekspertīze un sniedzams atzinums, kā arī noteikti termiņa pagarināšanas nosacījumi.Kriminālprocesa likuma 284.pants konkrēti nenosaka ekspertīzes izdarīšanai nepieciešamo laiku: “(..) ne ilgāk par attiecīgajai noziedzīgu nodarījumu kategorijai noteikto maksimālo apcietinājuma termiņu pirmstiesas procesā”. Tādēļ arī Projektā netiek iekļauti eksperta atzinuma sniegšanas termiņi gadījumiem, kad ekspertīzes termiņš tiek pagarināts. Savukārt noteikt pagarināšanas termiņu ir sarežģīti, jo katrā atsevišķā gadījumā tas būs vērtējams individuāli un atkarīgs no iesniegto materiālu daudzuma un jautājumu skaita. Pagarināšanas termiņš jāparedz tāds, kas nebūtu pretrunā ar Kriminālprocesa likuma 284.pantu. To var iekļaut iestādes iekšējos normatīvos aktos, jo atzinuma sniegšanas termiņš būs atkarīgs gan no ekspertu skaita, to specializācijas utt.Projektā noteiktas arī veicamās darbības pēc ekspertīzes pabeigšanas, tai skaitā prasības ekspertīzes dokumentu un materiālu glabāšanai.Šobrīd spēkā esošie Noteikumi Nr.715 paredz, ka no Veselības ministrijas budžeta līdzekļiem tiek finansiāli nodrošināta tiesu psihiatrisko ekspertīžu veikšana. Taču ņemot vērā to, ka Tiesu ekspertu likuma 10.panta ceturtā daļa paredz, ka Ministru kabinets apstiprina valsts kapitālsabiedrības, kurā tiesu eksperta pienākumus pilda valsts tiesu eksperts, kompetencē esošo tiesu ekspertīžu maksas pakalpojumu cenrādi, nepieciešams izstrādāt Ministru kabineta noteikumus par maksas pakalpojumu valsts kapitālsabiedrībās, kurās veic tiesu psihiatriskās ekspertīzes. Līdz ar to Projektā ietverta norma, kas paredz, ka Projekts stājas spēkā 2018.gada 1.septembrī. |
| 3. | Projekta izstrādē iesaistītās institūcijas un publiskas personas kapitālsabiedrības | VSIA „Rīgas psihiatrijas un narkoloģijas centrs”. |
| 4.  | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesu psihiatrijas ekspertus, tiesu ekspertīžu iestādes, kuras veic tiesu psihiatriskās ekspertīzes, ekspertīzes noteicējus un ekspertējamās personas |
| 2. | Tiesiskā regulējuma ietekme uz tautsaimniecību un administratīvo slogu | Projekts nemaina tiesu psihiatrijas ekspertu pienākumus un tiesības. Līdz ar to administratīvais slogs šīm personām nemainās. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2016.gada 24.novembrī Valsts sekretāru sanāksmē tika izsludināts Veselības ministrijas izstrādātais Ministru kabineta noteikumu projekts “Noteikumi par valsts kapitālsabiedrības, kurā tiesu eksperta pienākumus pilda valsts tiesu eksperts, kompetencē esošo tiesu ekspertīžu maksas pakalpojumu cenrādi” (prot. Nr.46, 17.§).Ministriju saņemtajos atzinumos tika pausti iebildumi pamatā attiecībā uz tiesu psihiatrisko un psiholoģisko ekspertīžu apmaksu. Lai pieņemtu lēmumu par tiesisko regulējumu attiecībā uz tiesu psihiatrisko un psiholoģisko ekspertīžu finansēšanu un atkārtoti virzītu izstrādāto noteikumu projektu, līdz 2018.gada 14.jūnijam ir pieprasīta informācija par 2017.gadā visām ambulatori un stacionāri veiktajām tiesu psihiatriskajām un psiholoģiskajām ekspertīzēm, atbilstoši ekspertīžu pieprasītājam (Valsts policija, muita u.c.).Pēc informācijas apkopošanas Veselības ministrija virzīs atkārtotai saskaņošanai Ministru kabineta noteikumu projektu “Noteikumi par valsts kapitālsabiedrības, kurā tiesu eksperta pienākumus pilda valsts tiesu eksperts, kompetencē esošo tiesu ekspertīžu maksas pakalpojumu cenrādi”. Apstiprinot noteikumus par valsts kapitālsabiedrības, kurā tiesu eksperta pienākumus pilda valsts tiesu eksperts, kompetencē esošo tiesu ekspertīžu maksas pakalpojumu cenrādi, tiks izpildīts Tiesu ekspertu likuma 10.panta ceturtajā daļā ietvertais deleģējums.Ņemot vērā minēto, lai noteiktu tiesu psihiatrisko ekspertīžu finansēšanas jautājumus, līdz 2018.gada 1.septembrim nepieciešams pieņemt Ministru kabineta noteikumus par valsts kapitālsabiedrību, kurās veic tiesu psihiatriskās ekspertīzes, maksas pakalpojumu cenrādi. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tika ievietots Veselības ministrijas tīmekļa vietnē: www.vm.gov.lv un nodots sabiedriskai apspriedei. |
| 2. | Sabiedrības līdzdalība projekta izstrādē | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības un plānošanas procesā” 7.2.apakšpunktu sabiedrības pārstāvjiem bija iespēja līdzdarboties, sniedzot viedokli par Projektu tā izstrādes stadijā un piedaloties 2018.gada 8.marta sabiedriskajā apspriedē. |
| 3. | Sabiedrības līdzdalības rezultāti | 2018.gada 8.marta sabiedriskajā apspriedē piedalījās VSIA „Rīgas psihiatrijas un narkoloģijas centrs” un VSIA “Daugavpils psihoneiroloģiskā slimnīca” pārstāvji, kurā tika izskatīti VSIA „Rīgas psihiatrijas un narkoloģijas centrs” priekšlikumi tehniskiem Projekta normu precizējumiem, kuri tika ņemti vērā un iestrādāti Projektā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA „Rīgas psihiatrijas un narkoloģijas centrs”, VSIA “Daugavpils psihoneiroloģiskā slimnīca”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes resursu ietvaros. Jaunu institūciju izveide, esošo institūciju likvidācija vai reorganizācija nav nepieciešama.Projekts neietekmēs institūciju cilvēkresursus. |
| 3. | Cita informācija | Nav |

Veselības ministre Anda Čakša

Vīza: Valsts sekretārs Aivars Lapiņš

Eglīte 67876091

Leonora.Eglite@vm.gov.lv